Hermione

Hermione (vanakreeka keeles Ἑρμιόνη) on vanakreeka mütoloogias kuningas Menelaose ja Helena tütar, Neoptolemose naine.

Tema ja Neoptolemose abielu oli lastetu. Hermione kahtlustas, et Andromache, kelle Neoptolemos oli Trooja sõjast vangina kaasa toonud, on mehe ära nõidunud, ja üritas naist tappa.

Neoptolemos läks Delfi oraaklilt uurima, miks tema ja Hermione abielu on lastetu, ent Orestes tappis ta. Hiljem abiellus Hermione Orestesega, neil oli poeg Teisamenos.

Vanakreeka mütoloogia tegelaskujud